Forsvarer om død trippeldrapstiltalt: Burde vært innlagt på sykehus
- Min oppfatning, slik jeg har møtt ham, er at han burde vært innlagt på et sykehus og fått relevant behandling, sier Beaks forsvarer Fredrik Verling til VG. Onsdag ettermiddag døde den 31 år gamle mannen fra Sør-Sudan, som var tiltalt for tre tilfeller av overlagt drap på Valdresekspressen i fjor høst. Den drapstiltalte mannen skadet seg etter å ha hoppet fra en tre meter høy muravsats i en luftegård i Bergen fengsel i slutten av august. Siden det har han fått behandling ved Haukeland sykehus, men onsdag ble det besluttet å koble 31-åringen fra respiratoren, ifølge statsadvokat Magne Nyborg.Hendelsen inntraff mens den drapstiltalte hadde samtaler med to psykologer og tre spesialtrente fengselsbetjenter. Forsvareren mener at hendelsen som har medførte hans klient sin død ikke burde skjedd. - Det skulle ikke skje, det er helt åpenbart. På en annen side er min oppfatning at han ble godt ivaretatt, at det sikkerhetsmessige var ivaretatt, samtidig som han ble ivaretatt som menneske, sier Verling. Han mener det må en undersøkelse til for å kartlegge om hendelsen er kritikkverdig. - For den som eventuelt vil skade seg selv, kan alle muligheter være til stede. Det er vanskelig å forhindre det i enhver setting. Helt konkret må det holdes opp mot de generelle sikkerhetsrutinene og de konkrete tiltak som var iverksatt mot personen. Om de er overholdt eller ikke må en undersøkelse til for å kartlegge, sier Verling.Leif Waage, som er assisterende regiondirektør i Kriminalomsorgen region vest, vil ikke kommentere saken i dag. Han fastholder imidlertid det han sa til VG forrige, nemlig at Beak burde ha vært innlagt. Da fortalte Waage at han i en stund har bedt om å få Beak innlagt på Sandvikens Institutt for sikkerhetspsykiatri. - Vi har hatt et behov for å legge ham inn for behandling, men sykehuset har ikke etterkommet det. Han har vært kun innlagt for judisiell observasjon, sa han til VG den 2. september. Ifølge klinikkdirektør Per Harald Bentsen ved Klinikk for sikkerhetspsykiatri i Sandviken var det allerede på plass en avtale om innleggelse. - Det ble i begynnelsen av forrige uke gjort en avtale om innleggelse, men så skjedde dette før han etter planen skulle legges inn. Vi har ikke fått noen offisiell henvendelse før den tid, sa han til VG forrige uke. Han betegnet da saken som veldig trist og la til at Fylkesmannen eventuelt får avgjøre om noen har gjort noe galt.
Forsvaren til Peter Roy Paul Beak (31), som var tiltalt for å ha drept tre personer på Valdresekspressen i fjor, mener hans klient burde fått behandling på sykehus.